stanford-oval/wikipedia huggingface dataset:
Hietaniemi

Hietaniemi ilmasta kuvattuna.
Hietaniemi (ruots. Sandudd) on hietainen niemi Helsingissä Etu-Töölön kaupunginosassa. Hietaniemen pohjoispuolella on Taivallahti, eteläpuolella Lapinlahti ja länsipuolella Seurasaarenselkä. Hietaniemessä sijaitsevat muun muassa Hietaniemen uimaranta eli Hietsu tai Hietaranta sekä Hietaniemen hautausmaa.
Aiheesta muualla

Kuvia tai muita tiedostoja aiheesta Hietaniemi Wikimedia Commonsissa
Hietaniemen uimaranta Facebookissa
Hietaniemen uimarannan viralliset sivut (Arkistoitu – Internet Archive)
Harald Færstad

| Mitalit> Maa:   Norja. Olympialaiset .Miesten voimistelu | Mitalit> Maa:   Norja. Olympialaiset .Miesten voimistelu | Mitalit> Maa:   Norja. Olympialaiset .Miesten voimistelu | Maa:   Norja> .Miesten voimistelu |
| --- | --- | --- | --- |
|  Hopeaa | Antwerpen 1920 | joukkuekilpailu, vapaa systeemi |  |
Harald Oliver Nikolai Færstad (2. joulukuuta 1889 Bergen – 10. heinäkuuta 1979 Bergen) oli norjalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa vapaan järjestelmän joukkuevoimistelussa.
Hans-Georg Schwarzenbeck

| 0 | 1 | 2 |
| --- | --- | --- |

Henkilötiedot
Koko nimi: Hans-Georg Schwarzenbeck
Syntymäaika: 3. huhtikuuta 1948
Syntymäpaikka: München, Saksa
Pelipaikka: puolustaja
Pituus: 183 senttimetriä
Lempinimi: Katsche
Junioriseurat
: Sportfreunde München  FC Bayern München
Seurat
| Vuodet | Seura | O (M) |
| 1966–1981 | FC Bayern München | 416 (21) |
Maajoukkue
| 1971–1978 | Saksa | 44 (0) |
 Seurajoukkueuran tilastot kattavat vain kansalliset sarjat.
Hans-Georg "Katsche" Schwarzenbeck (s. 3. huhtikuuta 1948 München) on saksalainen jalkapalloilija, jonka pelipaikka oli puolustaja. Hän pelasi Bundesliigassa vuodesta 1966 vuoteen 1981 416 ottelussa Bayern Münchenissä. Hän voitti kuusi Saksan mestaruutta, kolme Saksan cupia, yhden Cup-voittajien cupin ja kolme Euroopan cupia.
Schwarzenbeck pelasi 44 maaottelua vuosien 1971 ja 1978 välillä. Tärkein meriitti hänen maajoukkueurallaan oli maailmanmestaruuskilpailujen voitto vuonna 1974. Hän oli voittamassa vuoden 1972 Euroopan-mestaruuskilpailuja. Hän osallistui myös seuraaviin Euroopan-mestaruuskilpailuihin 1976, joissa Saksa pääsi finaaliin.
Schwarzenbeck on peliuransa jälkeen työskennellyt lehdenmyyntiä harjoittavassa yrityksessään.
Saavutukset

Seura
Bundesliga: 1969, 1972, 1973, 1974, 1980, 1981
DFB-Pokal: 1967, 1969, 1971
Euroopan cup: 1974, 1975, 1976
Cup-voittajien cup: 1967
Intercontinental Cup: 1976
Maajoukkue
Maailmanmestaruus 1974
Euroopan-mestaruus 1972
Hietapitkäpalot

| Hietapitkäpalot |
| --- | --- |
 Hietapitkäpalko
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Hietapitkäpalot Cardaminopsis  (C.A.Mey.) Hayek
Infobox OKNimi-testi OK: 
Hietapitkäpalot (Cardaminopsis) on ristikukkaiskasvien heimoon kuuluva suku.
Hietapitkäpalkojen, lituruohojen (Arabidopsis) ja pitkäpalkojen (Arabis) erottaminen toisistaan on ollut osittain epäselvää. Suku voidaan luokitella lituruohojen synonyymiksi ja sen lajit siirtää lituruohoihin.
Lajeja

etelänpitkäpalko eli etelänlituruoho (Cardaminopsis halleri, nyk. Arabidopsis halleri)
hietapitkäpalko eli hietalituruoho (Cardaminopsis arenosa, nyk. Arabidopsis arenosa)
idänpitkäpalko (Cardaminopsis petraea, nyk. Arabidopsis petraea)
Hangon ortodoksinen kirkko

| Pyhien apostolienvertaisten Vladimirin ja Maria Magdaleenan kirkko |
| --- | --- |
 Hangon ortodoksisen kirkon sipulikupoleita.
Sijainti:  Hanko
Seurakunta:  Helsingin ortodoksinen seurakunta
Rakentamisvuosi:  1895
Materiaali:  puu
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Hangon ortodoksinen kirkko eli Pyhien apostolienvertaisten Vladimirin ja Maria Magdaleenan kirkko on Helsingin ortodoksiselle seurakunnalle kuuluva, kulttuurihistoriallisesti kiinnostava ortodoksinen puukirkko Hangossa.
Hangon ortodoksinen kirkko.
Kirkon historiaa > Kirkon taustaa ja alkuvuodet

Hankoon asettui ortodoksista väestöä Suomen sodan jälkeen vuonna 1809. Heidän käytössään tiedetään olleen entinen luterilainen kappeli joka kuitenkin purettiin noin vuonna 1854. Silloisesta jumalanpalveluselämästä ei ole säilynyt tietoja.
Keisari Aleksanteri III pelastui kuin ihmeen kautta vaarallisesta junaonnettomuudesta vuonna 1888 ja tämän johdosta määräsi rakennettavan runsaasti kirkkoja kiitoksena varjeluksesta. Näin Hangossakin alettiin kerätä ennen muuta kylpylävierailta varoja jotta paikkakunnalle saataisiin ortodoksinen kirkko ja venäläinen koulu. Tuotto oli hyvä ja peruskivi muurattiin 5. syyskuuta 1894. Itse kirkko valmistui kesällä 1895 ja arkkipiispa Antonij vihki sen 14. heinäkuuta 1895. Kirkko pyhitettiin apostolienvertaisten pyhien Magdalan Marian ja pyhän suuriruhtinas Vladimir Suuren muistolle. Kirkko on hirsirakenteinen ja lautaverhoiltu. Malliltaan se on ristikirkko.
Sen viereen valmistui pieni talo papille ja kanttorille kolme vuotta myöhemmin.
Hangosta ympäristöineen muodostettiin oma seurakunta vuonna 1897. Kirkkoherroina toimivat Aleksander Jakubov 1897–1903, Mihail Polozenski 1903–1907 ja Johannes Svetlov 1907–1918. Seurakunnan raja kulki lännessä ja pohjoisessa Uudenmaan läänin rajaa pitkin ja idässä linjalla Vihti–Siuntio.
Suomen itsenäistymisen jälkeen oli jonkin aikaa hiljaista, mutta vuonna 1919 Hangon seurakunta liitettiin Helsingin seurakuntaan. Nyt palvelukset harvinaistuivat, mutta ne olivat sitä juhlavampia koska Helsingistä tuli pappien mukana yleensä myös kuoro.
Kirkon historiaa > Teatterina ja luterilaisena kirkkona

Talvisodan jälkeen kun Hanko luovutettiin Neuvostoliitolle, kirkon kellot, ikonostaasi ja kaikki esineistö evakuoitiin Helsinkiin. Venäläiset käyttivät taloa teatterina. Hangon palautuksen jälkeen kirkko oli lainassa luterilaisella seurakunnalla kunnes nämä saivat oman kirkkonsa kuntoon.
Hangon kirkko jäi nyt tyhjilleen. Vuonna 1949 esitettiin sen lakkauttamista ja purkamista ja tehtävään määrättiin erityinen toimikunta. Toimikuntaan kuuluivat isä pastori Tapani Repo, johtaja Aleksander Denisoff ja Hangon kirkonisännöitsijä Nikolai Pasternack. Lausunnossaan toimikunta asettui jyrkästi purkamista vastaan, koska alueen ortodoksinen väestö kasvoi eikä suinkaan vähentynyt. Erityisesti ruotsinkielisten ortodoksien määrä oli lisääntymässä runsaasti. Lisäksi ei ollut suotuisa ajatus purkaa kirkkoa kun samaan aikaan oltiin rakentamassa uutta kirkkoa Lapinlahden hautausmaalle.
Kirkon historiaa > Peruskorjaus ja uudelleen vihkiminen

Seurakunnanneuvosto päättikin säilyttää ja korjata kirkon. Kirkko maalattiin ulkoa vuonna 1954 ja varsinainen peruskorjaus toteutui vuonna 1956–58. Helsingin piispa Aleksanteri vihki kirkon uudelleen 24. elokuuta 1958.
Kirkkoon saatiin entisten esineiden lisäksi myös lahjoituksia. Eräs merkittävimpiä oli kaksi kaunista kirkkolippua, jotka lahjoitti ne valmistanut taiteilija Ina Colliander.
Kirkon vieressä ollut huonokuntoinen papintalo jouduttiin purkamaan ja tilalle valmistui uusi työkeskus vuonna 1967.
Hangon kirkolle ei määrätty aluksi omaa pappia, mutta jatkuvasti kasvavan tarpeen ja pitkän välimatkan vuoksi perustettiin vuonna 1968 Lohjalle ortodoksinen työkeskus entiseen lääkärin kotivastaanottohuvilaan ja tiloihin sisustettiin tsasouna. Työkeskukselle vihittiin oma pappi, seurakunnan ensimmäinen diakoni isä Aleksander Korelin josta kolme vuotta myöhemmin tuli kirkkoherra. Lohjan papin hoidettavaksi määrättiin nyt myös Hangon kirkko.
Hangon kirkko on monella tavoin harvinainen. Se edustaa 1800-luvun lopun puukirkkoarkkitehtuuria jota menetettiin sodassa runsaasti rajan taakse. Eräs erikoisimpia esineitä kirkossa on sen kattokruunu: se on 12-haarainen ja siinä käytetään paksuja vahakynttilöitä. Pari kertaa on esitetty kruunun sähköistämistä, mutta ajatus on torjuttu koska kruunu nykyisellään on eräänlainen reliikki.
Hangon kirkko on sisustukseltaan hyvin samankaltainen kuin talvisodassa tuhoutunut Raivolan kirkko, ja siksi kirkossa kuvattiinkin kirjailija Edith Södergranin elämäkertaelokuvan Maa jota ei ole kohtaukset jotka sijoittuivat kirjailijan kodin vieressä olleeseen Raivolan kirkkoon.
Aiheesta muualla

Wikimedia Commonsissa on kuvia tai muita tiedostoja aiheesta .
Helsingin ortodoksisen seurakunnan Länsi-Uusimaan toiminta-alue (Arkistoitu – Internet Archive) (Helsingin ortodoksinen seurakunta)
Ortodoksikirkkojen joukossa on rakennushistorian aarteita (Arkistoitu – Internet Archive) (rakennusperinto.fi)
Hangon kirkon praasniekka (Arkistoitu – Internet Archive) (Ortodoksiviesti)
Isä Sergius Colliander: Äitini Ina Colliander (Arkistoitu – Internet Archive) (Ortodoksiviesti)
Lehtonen, Timo (toim.): 100 vuotta rukousta ja suitsutusta Hangossa.  Helsinki:  Helsingin ortodoksinen seurakunta, 1995.  ISBN 951-95511-1-5.
Harald Graf

Harald Graf hävittäjä Novikilla.
Harald Gustav Herman Graf (ven. Гаральд [Георгий] Карлович Граф, Garald [Georgi] Karlovitš Graf, 29. joulukuuta 1885 Viipuri – 25. maaliskuuta 1966 Pittsburgh) oli suomalaissyntyinen Venäjän keisarillisen armeijan upseeri.
Harald Grafin vanhemmat olivat Pietarissa syntynyt insinööri Carl Bernhard Graf ja suomenruotsalainen Sofie Hermance Cedercreutz. Perhe asui isän työn takia Kalugassa, Tšerepovetsin lähellä, Suomessa ja vuodesta 1893 Pietarissa. Harald opiskeli pietarilaisessa lukiossa, mutta siirtyi vuonna 1898 merikadettikouluun.
Valmistuttuaan kadettikoulusta vuonna 1904 Graf osallistui Venäjän–Japanin sotaan ja vietti seitsemän kuukautta japanilaisten vankina. Hän palveli sen jälkeen Itämerellä, suoritti miinaupseerikurssin ja sai ylennyksen luutnantiksi.
Graf opiskeli Nikolain meriakatemiassa vuosina 1911–1913 ja työskenteli sen jälkeen miinaupseerikurssin opettajana. Ensimmäisen maailmansodan aikana hän palveli Itämerellä hävittäjälaiva Novikilla. Graf ylennettiin kapteeniksi kesällä 1917. Venäläisten vetäytyessa etenevien saksalaisten tieltä keväällä 1918 hän jäi Helsinkiin.
Graf työskenteli Suomessa jonkin aikaa virkailijana, yritti liittyä Nikolai Judenitšin Luoteis-Venäjän armeijaan ja harjoitti epäonnistuneita liiketoimia. Vuonna 1921 Graf muutti Saksaan, jossa hän liittyi monarkistien toimintaan. Venäjän keisariksi julistautunut suuriruhtinas Kirill Vladimirovitš nimitti hänet kansliapäällikökseen vuonna 1924. Graf työskenteli suuriruhtinaan sihteerinä tämän kuolemaan saakka vuonna 1938 ja jatkoi sen jälkeen työtään Vladimir Kirillovitšin kanssa.
Saksalaiset pidättivät Grafin kesäkuussa 1941. Hän vietti 14 kuukautta Compiègnen lähellä sijainneella vankileirillä. Toisen maailmansodan jälkeen Graf asui perheineen Pariisissa ja muutti sitten vanhimman poikansa luokse Yhdysvaltoihin.
Saksalais-ruotsalais-suomalaisesta taustastaan huolimatta Grafia kuvailtiin ”ajatuksiltaan, tavoiltaan ja mieltymyksiltään täysin venäläiseksi ihmiseksi”. Hän kääntyi myöhemmin ortodoksiksi ja sai etunimen Georgi. Graf on kirjoittanut kolmiosaiset muistelmat, joissa hän kuvaa keisarillisen Venäjän laivastoa ja venäläisten emigranttien elämää. Kirja Na Novike (1922) on käännetty englanniksi, ranskaksi ja italiaksi.
Hell

| Hell |
| --- | --- |
 Hell
 Koordinaatit: 63°26′40″N, 10°55′21″E 
Valtio:  Norja
Lääni:  Pohjois-Trøndelagin lääni
Infobox OKVirheellinen NIMI-arvo: 
Hellin rautatieaseman kyltti
Hell on taajama Stjørdalissa Norjassa, jossa asuu 1 405 ihmistä (2008). Taajamasta on tullut nimensä vuoksi suosittu matkailukohde, sillä kaupungin nimi Hell tarkoittaa englanniksi helvettiä. Hellissä vierailevat ihmiset yleensä valokuvauttavat itsensä rautatieaseman kyltin edessä[lähde? ], sillä vanhassa kyltissä lukee "Hell - Gods Expedition" (norjan kielen vanhentuneen oikeinkirjoituksen mukaan tavaratoimisto, englanniksi "Jumalan tutkimusmatka".
Hellin rautatieasemalla risteävät Meråkerbanen-rata Storlieniin sekä Nordlandsbanen-rata Bodøön.
Mona Grudt, Miss Universum 1990 on kotoisin pienestä kylästä Hellin läheltä. Julkisuuden vuoksi hän kuitenkin ilmoitti olevansa kotoisin Hellistä: "The Beauty Queen from Hell".
Nimi

Kylän nimi juontaa juurensa muinaisnorjan kielen sanaan hellir, joka tarkoittaa kalliota tai onkaloa. Sana hell tarkoittaa norjan kielessä onnenpotkua tai onnea.
Myös muinaisen skandinaavisen jumalan nimi on Hell, johon liittyy yksi kylän nimen alkuperistä.
Tapahtumat

Vuosittain kaupungissa järjestetään Hell Blues Festival -bluesmusiikkijuhlat, jotka kestävät useita päiviä.
Aiheesta muualla

Kuvia tai muita tiedostoja aiheesta Hell Wikimedia Commonsissa
Harald Genzmer

| Mitalit> Maa:   Saksa. Olympialaiset  | Mitalit> Maa:   Saksa. Olympialaiset  | Mitalit> Maa:   Saksa. Olympialaiset  | Maa:   Saksa>  |
| --- | --- | --- | --- |
|  Pronssia | Berliini 1936 | Soolo- ja kuoromusiikki |  |
Harald Genzmer (9. helmikuuta 1909 Bremen – 16. joulukuuta 2007 München) oli saksalainen säveltäjä.
Genzmer opiskeli vuosina 1928–1934 Paul Hindemithin johdolla Berliinissä. Hän työskenteli oopperassa ja soitti myös klarinettia.
Genzmer osallistui vuoden 1936 Berliinin olympialaisiin, joissa voitti olympiapronssia soolo- ja kuoromusiikista teoksella Der Läufer.
Genzmer alkoi 1940-luvun lopulla kokeilla teoksissaan elektronisia soittimia ja omistautui varsinkin Friedrich Trautweinin kehittämälle "trautoniumille". Hän työskenteli myöhemmällä urallaan muun muassa Münchenin musiikkikorkeakoulussa.
Genzmerin säveltämät teokset edustavat lukuisia tyylilajeja. Tuotantoon kuuluu kamarimusiikki-, orkesteri- ja kuoroteoksia.
Catarina Realista Ferreira

Catarina Realista Ferreira (s. 6. huhtikuuta 1995) on portugalilainen jalkapalloilija, pelipaikaltaan puolustaja tai keskikenttäpelaaja. Hän edusti kaudella 2021 Suomen Kansallisessa liigassa pelaavaa Åland Unitedia. Hän pelasi kauden aikana 22 liigaottelua ja teki yhden maalin syyskuussa PK-35 Vantaata vastaan. Hän saavutti SM-pronssia ja voitti Suomen Cupin. Hän siirtyi Åland Unitedista Italian Serie A:ssa pelaavan Pomiglianon joukkueeseen.
Herakles (Makedonia)

Herakles (327–309 eaa.) oli Aleksanteri Suuren avioton poika. Hänen äitinsä oli Fryygian satraappi Artabazoksen tytär Barsine. Hän oli Aleksanterin ensimmäinen poika, ja hän sai nimensä tarujen sankarin Herakleen mukaan, josta Makedonian kuninkaallinen suku ilmoitti polveutuvansa. Syntymähetkellään Heraklesta ei pidetty mahdollisena kruununperijänä, sillä Aleksanteri oli menossa naimisiin Roksanen kanssa, ja avioliitosta odotettiin laillisia kruununperijöitä. Tällainen perijä syntyikin, tosin vasta Aleksanterin kuoleman jälkeen vuonna 323 eaa., kun Roksane synnytti Aleksanteri IV:n.
Aleksanterin kuolemaa seuranneet epävakaat poliittiset olot koituivat kuitenkin Herakleen kohtaloksi. Herakles oli asunut suhteellisen syrjässä Pergamonissa vuoteen 309 eaa., jolloin Kassandros murhautti Aleksanteri IV:n. Tällöin aiemmin syrjäytetty Polyperkhon yritti palata valtaan käyttäen Heraklesta keulakuvanaan. Polyperkhon kokosi armeijan Kassandrosta vastaan. Neuvottelujen jälkeen Polyperkhon teki kuitenkin Kassandroksen kanssa sopimuksen ja murhautti tarpeettomaksi käyneen Herakleen äiteineen.
Aiheesta muualla

Herakleen sukupuu (englanniksi)
Heikkonen

Heikkonen on suomalainen sukunimi, joka on muun muassa seuraavilla henkilöillä:
Erkki Heikkonen (1925–2001), poliitikko (Kokoomus), Helsingin kaupunginvaltuuston puheenjohtaja
Johannes Heikkonen (1892–1938), kivityömies, Karjalan Autonomisen Sosialistisen Neuvostotasavallan sotakomissaari
Kristiina Heikkonen (s. 1956), graafikko
Olli Heikkonen (s. 1965), runoilija.
Entinen sukunimi

Maunu Kurkvaara (ent. Mauno Heikkonen, salanimi Sakari Vaara, 1926–2023), taidemaalari, elokuvaohjaaja
Hilkka Nieminen (o.s. Heikkonen, 1927–2015), kuurosokea kirjailija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Harald Harmaaturkki

| Harald Harmaaturkki |
| --- | --- |
 
Norjan kuningas
Valtakausi:  961–970
Edeltäjä:  Haakon Hyvä
Seuraaja:  Haakon Sigurdinpoika

Syntynyt:  935 Norja
Kuollut:  970 Hals
Suku:  Kaunotukka
Isä:  Eerik Verikirves
Äiti:  Gunnhild Gormsdotter
Harald Harmaaturkki tai Harald II Eiriksson (muinaisnorjaksi Haraldr gráfeldr, norj. Harald Gråfell ja tansk. Harald Graafeld, 935–970) oli Norjan kuningas vuosina 961–970. Harald oli Eerik Verikirveen ja Gunnhild Gormsdotterin poika, ja siten Harald Kaunotukan pojanpoika..
Isänsä kuoleman jälkeen Harald liittoutui veljineen tanskalaisten kanssa kuningas Haakon Hyvää vastaan. He saivat tukea enoltaan, Tanskan kuninkaalta Harald Sinihampaalta. Haraldista ja hänen veljistään tuli kuninkaita Haakonin kuoltua Fitjen taistelussa 961. Heidän valtansa rajoittui kuitenkin vain Länsi-Norjaan. Harald oli veljeksistä vanhimpana voimakkain ja vaikutusvaltaisin. Hän pyrki vahvistamaan asemiaan murhauttamalla paikalliset mahtimiehet Sigurd Haakonssonin, Tryggve Olafssonin ja Gudrød Bjørnssonin. Harald teki myös viikinkiretken Bjarmalandiin, josta hän sai suuren turkissaaliin. Lisänimi "Harmaaturkki" lienee peräisin tältä retkeltä.
Haraldin ankara hallinto ja pakanallisten jumalten julkisen palvonnan kielto tekivät hänestä epäsuositun. Tanskassa maanpaossa ollut Sigurd Haakonssonin poika Haakon Sigurdinpoika ja Harald Sinihammas saivat houkuteltua Harald Harmaaturkin Tanskaan. Siellä Haakon Sigurdinpojan joukot surmasivat Haraldin taistelussa vuonna 970.
Catarina Fagerholm

| Catarina Fagerholm> Henkilötiedot |
| --- | --- |
Syntynyt: 1963 (ikä 60–61)
Muut tiedot
Yritys:  Instru optiikka
Asema:  toimitusjohtaja
Hallitusjäsenyydet:  Attendo, Restel (tilanne 2017)
Järjestöjäsenyydet:  Kaupan liitto
Tutkinnot:  KTM (Svenska Handelshögskolan, 1988)
Catarina Judith Fagerholm (s. 1963) on suomalainen yritysjohtaja ja hallitusammattilainen, joka toimi Instru optiikka Oy:n toimitusjohtajana vuosina 2007–2018. Hän kertoi jättävänsä tehtävän keskittyäkseen hallitustyöskentelyyn eri yrityksissä. Tätä aiemmin hän työskenteli muun muassa Bosch and Siemens Home Appliances Oy:n Suomen ja Baltian maiden toimitusjohtajana sekä BSH Household appliances Pohjoiseuroopan toimintojen johtoryhmän jäsenenä (1998–2006) ja ennen sitä Electrolux Oy:ssä johtoryhmän jäsenenä ja maajohtajana AEG Home Appliancesille vastuualuenaan Suomen lisäksi Venäjä ja Baltian maat (1996–1998).
Vuonna 2017 Catarina Fagerholm toimi Instru optiikan toimitusjohtajuuden ohella Attendon ja Restelin sekä Kaupan liiton hallitusten jäsenenä; helmikuusta 2018 myös Capmanin hallituksessa. Talouselämä-lehti arvioi hänet Suomen talouselämän 21. merkittävimmäksi päättäjänaiseksi (2017).
Fagerholm on kertonut halustaan tukea suomalaisten naisjohtajien uran etenemistä.
Catarina Fagerholmin isosisko on Jannica Fagerholm. Heidän isoisänsä oli pääministeri K.-A. Fagerholm.
Hietaokajäkälä

| Hietaokajäkälä |
| --- | --- |

Tieteellinen luokittelu
Kunta::  Sienet Fungi
Kaari::  Kotelosienet Ascomycota
Luokka::  Lecanoromycetes
Alaluokka::  Lecanoromycetidae
Lahko::  Maljajäkälät Lecanorales
Heimo::  Karpeet Parmeliaceae
Suku::  Hirvenjäkälät Cetraria
Laji::  aculeata
Kaksiosainen nimi
 Cetraria aculeata  (Schreb) Fr. 
Katso myös
   Hietaokajäkälä Wikispeciesissä   Hietaokajäkälä Commonsissa 
Infobox OKNimi-testi OK: 
Hietaokajäkälä (Cetraria aculeata) on hirvenjäkäliin kuuluva jäkälä. Se on pensasmainen ja kasvaa 2–5 senttimetriä korkeaksi. Jäkälä kasvaa merenrantahietikoilla ja kallioilla, mutta myös tuntureilla. Suomessa sitä tavataan saaristossa ja harvinaisena Tunturi-Lapissa Hietaokajäkälää voi olla vaikea erottaa yleisemmästä pikkuokajäkälästä (Cetraria muricata).
Lajin on kuvannut tieteelle saksalainen lääkäri ja luonnontutkija Johann Christian Daniel von Schreber. Laji muistuttaa läheisesti varsin yleistä isohirvenjäkälää.
Hietaokajäkälän jäkäläaineena eli sekundaarisena aineenvaihduntatuotteena esiintyy likesteriinihappoa (C19H32O4) ja protolikesteriinihappoa (C19H32O4).
Lähikuva rakenteesta
Aiheesta muualla

Laji.fi: Hietaokajäkälä (Cetraria aculeata)
UniProt: Taxonomy - Cetraria aculeata (englanniksi)
Global Biodiversity Information Facility (GBIF): Cetraria aculeata (englanniksi)
Consortium of Lichen Herbaria: Cetraria aculeata (englanniksi)
Fungi of Great Britain and Ireland: Cetraria aculeata (englanniksi)
Italic 7.0, The Information System on Italian Lichens: Cetraria aculeata (englanniksi)
Heikko happo

Etikkahappo on heikko happo.
Heikko happo on happo, jonka vetyionien tuotantoreaktio eli protolyysi ei tapahdu täydellisesti, vaan happo jää osittain hajonneena tasapainotilaan, toisin kuin vahva happo. Heikon hapon hajoamistuotteena saatava ioni eli konjugaattiemäs on emäksinen, joten se pystyy helposti sitomaan takaisin irronneen vetyionin. Tästä syystä heikon hapon liuoksen vetyionikonsentraatio on aina selkeästi pienempi kuin itse hapon konsentraatio. Heikon hapon vesiliuoksen pH on siis suurempi kuin yhtä väkevän vahvan hapon vesiliuoksen pH.
Heikon hapon määritelmä riippuu ainoastaan hapon kemiasta, eikä liuoksen väkevyydestä. Toisin sanoen heikkoa happoa väkevöittämällä ei saa vahvaa happoa tai vahvaa happoa laimentamalla heikkoa happoa. Monet orgaaniset hapot, kuten erilaiset karboksyylihapot, ovat heikkoja happoja. Heikko happo voi kuitenkin olla syövyttävä aine siinä missä vahvakin.
Hapot muodostavat kuitenkin vahvuutensa perusteella jatkuvan sarjan, jonka toisessa päässä ovat vahvat hapot ja toisessa päässä heikot hapot. Näin siis heikkojenkin happojen vahvuudessa on eroja; toiset heikot hapot protolysoituvat enemmän kuin toiset, mikä näkyy happojen erisuuruisina happovakioina. Heikkona happona pidetään yleensä happoa, jonka happovakio Ka< 1. Joskus heikot hapot jaetaan vielä selvästi heikkoihin sekä heikohkoihin happoihin. Heikohkot hapot ovat heikoista hapoista vahvimpia, kuten esimerkiksi vetyfluoridi (HF). Tämä jaottelu on kuitenkin epävirallinen, eikä heikohkojen ja selvästi heikkojen happojen välillä ole selkeää rajaa.
Vahvatkin hapot ovat eräänlaisia heikkoja happoja, koska niidenkin konjugaattiemästen emäksisyys on havaittavissa, vaikka se onkin äärimmäisen pieni. Yleensä heikolla hapolla kuitenkin tarkoitetaan vain happoja, joiden liuoksissa hajonnutta happoa on vain pieni määrä.
Laskuissa tehdään heikoille hapoille yleensä se yksinkertaistus, että hajoamattoman hapon määrä on sama kuin hapon kokonaismäärä. Vahvimpien heikkojen happojen liuoksista laskettaessa tämä yksinkertaistus voi kuitenkin tehdä merkittävänkin virheen lopputuloksiin.
Heikkoja happoja

vetyfluoridi (HF)
ortofosforihappo (H3PO4)
typpihapoke (HNO2)
rikkihapoke (H2SO3)
metaanihappo eli muurahaishappo (HCOOH)
etaanihappo eli etikkahappo (CH3COOH)
oksaalihappo ((COOH)2)
ammoniumioni (NH4+)
Catarina Furtado

| Catarina Furtado |
| --- | --- |

Henkilötiedot
Syntynyt: 25. elokuuta 1972 (ikä 52) Lissabon, Portugali
Kansalaisuus:  Portugali
Ammatti:  televisiojuontaja, näyttelijä
Vanhemmat:  Helena ja Joaquim Furtado
Puoliso:  João Reis (2005–)
Lapset:  2
Muut tiedot
Aktiivisena:  1991–
 Nimikirjoitus
Aiheesta muualla
Kotisivu
Catarina Cardoso Garcia da Fonseca Furtado (s. 25. elokuuta 1972) on portugalilainen juontaja ja näyttelijä. Catarina syntyi Lissabonissa ja hän on RTP:n journalistin Joaquim Furtadon tytär. Hän on työskennellyt uransa aikana RTP:n ja SIC:n televisioverkoille. Furtado juonsi vuoden 2018 Eurovision laulukilpailun yhdessä Sílvia Alberton, Daniela Ruahin ja Filomena Cautelan kanssa.
Heraklonas

Herakleioksen lyöttämä solidus, jonka etupuolella Herakleiosta ympäröivät Konstantinos III ja Heraklonas.
Heraklonas (626–641) oli Bysantin keisari 11. helmikuuta alkaen syyskuuhun saakka vuonna 641.
Heraklonas hallitsi velipuolensa Konstantinos III:n kanssa heidän isänsä Herakleioksen kuoltua. Konstantinos III:n kuoltua toukokuussa 641 todellinen valta oli Heraklonaksen äidillä Martinalla.
Pian Konstantinos III:n kuoltua hänen kannattajansa nousivat kapinaan ja hänen nuori poikansa Konstans II kruunattiin keisariksi. Syyskuussa Heraklonas ja Martina karkotettiin. Persialaisen mallin mukaan Martinan kieli ja Heraklonaksen nenä leikattiin pois.